তিউনিশিয়ায় এই মাত্র যা ঘটেছে তার প্রেক্ষাপটে কেউ আবেগ প্রবণ না হয়ে থাকতে পারে না? তিউনিশিয়ার জনগণ, তাদের শান্তিপূর্ণ আন্দোলন এবং বিক্ষোভ প্রদর্শনের মাধ্যমে স্বৈরশাসকের কাছ থেকে স্বাধীনতা অর্জন করেছে। তারা সবচেয়ে ভালো যে কাজটি করেছে তা হচ্ছে, স্বৈরশাসক বেন আলিকে ক্ষমতা থেকে টেনে নামিয়েছে। বেন আলির জন্য খারাপ ঘটনাটি হচ্ছে, তাকে অপমানিত হয়ে, নিজ দেশ থেকে ভেড়ার মত পালিয়ে যেতে হয়েছে। এখানে এই বিষয়টি উন্মোচিত এবং প্রকাশিত হল যে, অত্যাচারীকে ইতিহাসের এক ক্ষুদ্র দরজা দিয়ে বেরিয়ে যেতে হল। তিনি হয়ত মর্যাদার সাথে অবসর গ্রহণ করতে পারতেন। কিন্তু অপরিসীম ক্ষমতার লোভ, তাকে এই কাজ করা থেকে বিরত রেখেছে। পরিষ্কার ভাবে বলা যায়, স্বৈরশাসকেরা মর্যাদা চায় না।